google/wiki40b huggingface dataset:
Danmarks historie (1990–)

Nåtidens Danmark

I løpet av 1980- og 90-tallet endret landets produksjonsgrunnlag seg. I landbruket gikk fusjoner, mekanisering og industrialisering hånd i hånd med en strategi som siktet seg inn mot produksjon av billige matvarer (flesk, kylling, meierivarer etc.). Industrien gjennomgikk forandringer, noe som innebar økt satsing på servicebransjen, fornybar energi, elektronikk og medisinske produkter.
I hjemmene trengte bærbare datamaskiner og mobiltelefoner seg frem. Kjøkkener og badeværelser ble fornyet, men samtidig ønsket danskene å dra på feriereiser, samt å tenke på sunnhet og velvære. På en annen side satte fedme, stress og nedslitning sitt preg på konstnadene til legehjelp, sykehusbehandling og overførselsinnkomster.

Nye fiendebilder

Tidlig på 2000-tallet ble det etter hvert mer og mer tydelig at Vesten med Danmark fikk nye fiender, blant dem noe man på dansk kaller «slyngelstater» og en løst sammensatt terrorbevegelse. Danmark satset derfor på en mer aktiv utenrikspolitikk og som konsekvens av dette også på en endret bruk av det danske forsvar. I 2003 deltok Danmark under ledelse av USA i koalisjonen av villige land, og gikk inn i Irak. I februar 2007 meddelte statsminister Anders Fogh Rasmussen at det danske engasjemanget i Irak skulle forminskes og i august samme år ble landtropper trukket ut av landet og erstattet med fire observasjonshelikoptre. I 2006 blir danske soldater innsatt i Afghanistan under NATOs International Security Assistance Force (ISAF).
I 2018 deltar danske tropper i militære operasjoner både på Balkan, og i Afghanistan.
Deremius

Utseende

Agapanthiini er vanligvis langstrakte, middelsstore, mer eller mindre brunlige trebukker med lange, tynne antenner.

Utbredelse

Slekten er kjent fra Kongo-Brazzaville og Tanzania.
Robertprisen for årets danske spillefilm

Robertprisen for årets danske spillefilm er en filmpris, som deles ut ved den årlige Robertfesten av Danmarks Film Akademi.
Kaptein Sabeltann og den forheksede øya

Kaptein Sabeltann og den forheksede øya er en teaterforestilling for barn om Kaptein Sabeltann som ble vist i Kristiansand Dyrepark sommeren 2000 og 2001. En ny og omskrevet versjon ble satt opp i 2007, 2008 og 2009. Denne forestillingen gikk også i 2016 og 2017.
Forestillingen ble filmet i 2000 og 2008. Den første innspillingen ble utgitt på VHS og DVD av SF Norge. Denne versjonen er på 77 minutter og ble lansert den 20. oktober 2000. Den andre utgivelsen er basert på opptak fra den omskrevne versjonen som gikk fra 2007 til 2009. Den er i widescreen og har en varighet på 88 minutter. Den ble lansert på DVD den 19. november 2008.
Historien ble utgitt som lydbok på CD allerede i 1999 og på nytt i 2000 (av Grappa Musikkforlag). En ny versjon på to timer ble utgitt i juni 2009. Denne er dobbel og består av 15 sanger, samt selve historien. To av sangene er helt nye, og flere av dem er spilt inn på nytt med skuespillerne som deltar i det aktuelle stykket fra 2008. I 2016 blir en ny CD utgitt med sanger fra forestillingen i oppussede versjoner og noen nye vokaler.

Handling

Greven av Gral med sine tjenere Grisk, Slu og Grufull (i originalen, Lola Lucifer og Piodor) vil ved hjelp av heksa Miriam av Gral prøve å lokke Kaptein Sabeltann fra sin borg over sjørøverlandsbyen Abra, på øya Det usynlige land, til Gral, på Den forheksede øya. Lokkematen er en stor sabeltanntiger i rent gull. Planen til Greven av Gral er å fange Kaptein Sabeltann og bli den nye herskeren av alle hav. Kaptein Sabeltann blir fanget, og Pinky og Sunniva må forsøke å redde kapteinen.
Osvaldo Dorticós Torrado

Bakgrunn

Dórticos stammet fra en velstående familie i Cienfuegos. Faren var advokay og lege, og en av hans forfedre var Tomas Terry, en kjent  venezuelank-født entreprenør som på farssiden hadde irske aner og som hadde bygd opp en veldig formue (25 millioner dollar da han døde i 1886). 
Etter eb kortere tid som lærer studerte Dorticós srettsvitenskap og filosofi ved Universitetet i Havanna, og tok avslutningseksamen i jus i 1941. Han ble en velstående jurist.

Poilitisk virke

Han sluttet seg til Castros 26. juli-bevegelse og ble fengslet i 1958 under Fulgencio Batista styre. Han flyktet fra fengslet og gikk i eksil i Mexico, men dro tilbake til Cuba sent i 1958 eller i begynnelsen av 1959. 
Etter de revolusjonæres maktovertakelse i 1959 ble han utnevnt til justisminister og president, og spilte en betydelig rolle i utformingen av cubansk lovgivning og politikk. På Cuba omtales Dórticos gjerne som en intelligent og kompetent leder som hadde svært stor innflytelse i årene han fungerte som justisminister og president. I 1976 ble den cubanske konstitusjonen av 1940 endret og etstattet av en ny konstitusjon. Denne endringen førte blant annet til at Castro overtok presidentembedet. 
I løpet av sin presidentperiode besøkte Dórticos blant annet Jugoslavia, Kina og Sovjetunionen. Han spilte en aktiv rolle under Cubakrisen i oktober 1962, og i en tale i FN forsikret han at Cuba kun hadde til hensikt å bruke de sovjetiske atomrakettene til forsvar og ikke til offensive formål. Rakettene var med andre ord ment å beskytte Cuba fra et langt større militært angrep fra USA i kjølvannet av CIAs og eksilcubanske gruppers mislykkede invasjon i Grisebukta (Bahia de Cochinos) i 1961. 
Etter sin presidentperiode i 1976 fortsatte Dórticos å ha sentrale verv i det cubanske statsapparatet fram til sin død i 1983.

Partitilknytning

Dórticos' partitilhøringhet startet i 1961 da han gikk inn i Organizaciones Revolucionarias Integradas, som i 1962 ble til Partido Unido de la Revolución Socialista de Cuba, som igjen ble til Partido Comunista de Cuba 3. oktober 1965.
Vannpolo under Sentralamerikanske og karibiske leker 1978

Vannpolo under Sentralamerikanske og karibiske leker 1978. Vannpolo var en av flere sporter i de trettende sentralamerikanske og karibiske leker som ble arrangert i Medellín i Colombia i perioden 7. til 28. juli 1978. Det var tiende gangen som vannpolo var med i de sentralamerikanske og karibiske leker. Det var kun en turnering for menn.
MeSH

MeSH (Medical Subject Headings) er et emneordssystem for bibliografisk indeksering, katalogisering og gjenfinning av referanser, tidsskriftsartikler, bøker og annen litteratur innen biomedisin og helserelatert litteratur. Tidligere ble MeSH utgitt årlig i trykt utgave, dette ble avviklet i 2007, og MeSH er nå fritt tilgjengelig via MeSH Database. Den første utgaven av MeSH ble gitt ut i 1954 under tittelen Subject Heading Authority List.  I 2016 finnes 27 833 MeSH-termer.
Det er den amerikanske National Library of Medicine (NLM) som har utviklet systemet og som oppdaterer det.  MeSH brukes som emneordsregister i Medline, PubMed, SveMed+, Cochrane Library, av WHO og i Bibsys Ask og Alma/Oria. MeSH er bygd opp hierarkisk med over- og underordnede termer, og dette henvises ofte til som trær. Hver MeSH-term har et unikt ID-nummer som kopler begrepsdefinisjon, termer dekket av denne (synonymer og nærliggende begreper), begrepshistorikk og relasjoner. Indeksering og søk forenkles ved at det kun er behov for én term tilhørende en MeSH (hovedterm eller alternativ term) for å aktivere de øvrige med samme id-nummer. Det sikrer enklere indeksering og bedre gjenfinning enn ved tradisjonelt søk på enkelttermer.  
MeSH er oversatt til en rekke språk, de fleste europeiske, russisk, kinesisk m.fl. Helsebiblioteket.no i Folkehelseinstituttet har tatt ansvar for norsk oversettelse av MeSH. Nå kan du via www.helsebiblioteket.no finne termbasen "MeSH på norsk og engelsk ". Den er et verktøy for begrepsforståelse og muliggjør enkle, treffsikre søk på norsk i de internasjonale databasene som bruker MeSH. Termbasen oppdateres årlig.

Et eksempel: Jet Lag

«Jet Lag Syndrome» opptrer i tre ulike trær, og har 3 tre-nummer: Jet Lag
Slaget om Midway

Handling

Handlingen er en dramatisering av slaget ved Midway mellom USA og Japan under andre verdenskrig. Kampene utspiller seg i Stillehavet i nærheten av øygruppen Midway. Den amerikanske etterretningstjenesten fanger opp meldinger om at et japansk angrep mot Midway er underveis. Øverstkommanderende admiral Nimitz (Henry Fonda) tar sjansen på at meldingene er ekte og gir ordre om at flåten skal legge seg i bakhold og vente på japanerne. Meldingene viser seg å være riktige, japanerne seiler ut med hele sin flåte som er amerikanernes langt overlegne i styrke. Slaget blir utkjempet med fly – for første gang i sjøkrigshistorien kommer flåtestyrkene ikke på skuddhold av hverandre. Japanerne lider så store tap at de må trekke seg tilbake og gi opp å erobre Midway.

Om filmen

Filmen fikk blandet mottakelse av kritikerne og ble en moderat publikumssuksess .
Exlex

Exlex (utg. 1919–20) var en norsk satirisk avis med hovedvekt på politiske og kulturelle fenomener. Tegneren Ragnvald Blix var sjefredaktør, og blant andre bidragsydere kunne man finne Olaf Gulbransson, Anton Hansen, Adolf Hallman og den danske humoristen Robert Storm Petersen.
Tambarskjelvar Idrettslag

Tambarskjelvar Idrettslag er et idrettslag fra Naustdal i Sogn og Fjordane. Klubben er nasjonalt kjent for utmerkelser i volleyball og vektløfting.

Fotball

A-laget i fotball spiller i 4. divisjon i Sogn og Fjordane Fotballkrets. Høsten 2007 ble det tatt initiativ til å starte et seniorlag i bygda igjen. Resultatet ble et 6.-divisjonslag i 2008-sesongen etter å ha latt seniorfotballen ligge brakk i Naustdal siden 2002. I comebacksesongen ble de avdelingsvinnere og rykket opp til 5. divisjon, avdeling 1, der de i 2009 endte sist og rykket ned igjen til 6. divisjon.
I 2013 ble det 5. divisjonsspill på ny etter at de fikk tilbud om Stadlandet sin plass etter at de trakk laget sitt ved utgangen av januar. Tambarskjelvar endte i 2012 på 2.-plass i 6. divisjon avdeling 2 bak Florø 3 som ble divisjonskollega også i 2013. De var ansett som det svakeste laget i avdelingen og hadde hatt dårlige treningsforhold gjennom hele vinteren. Laget vant sin avdeling i 2013, laget slo også vinneren i avdeling 1 over to kamper og kunnemotta sin første KM-pokal for senior herrer. Laget spiller i dag i 4.divisjon.

Vektløfting

Tambarskjelvar IL er kanskje den mest kjente og profilerte klubben i vektløftingmiljøet.

Volleyball

Tambarskjelvar er en av de fremste klubbene på jentesiden. Klubben har spiller/spillere på landslaget.
Beret

Beret er en rund, flat og bløt filtlue som i dag oftest benyttes av militært personell. Forløperen til hodeplagget er baretten, som var særlig populær i den europeiske klesmoten på 1400- og 1500-tallet og ble benyttet av både kvinner og menn. Baretten ble siden beholdt i flere nasjonaldrakter og som arbeidsplagg, blant annet i Italia, Spania og Frankrike. Den ble igjen tatt i bruk som uformell fritidslue i et større område fra 1930-tallet, i Norge blant annet av studenter og intellektuelle og under navn som baskerlue og særlig alpelue. Som uniformsplagg mistet alpelua den vesle «stilken» midt oppå og fikk i Norge etter andre verdenskrig det amerikanske navnet beret.

Militær bruk

Bereten ble innført omkring første verdenskrig for stridsvognmannskaper som trengte et komfortabelt hodeplagg som ikke var i veien som en hjelm, en kaps, kepi eller andre skyggeluer med utstikkende skygger. Siden de første stridsvognene bare var en boks med motoren i midten, og kanonene på siden, satt mannskapet i samme rom som ammunisjonen og selve motoren. Dette gjorde stridsvognen til et svært sotete miljø, og av denne grunn ble kavaleriets bereter svarte slik at sotet ikke skulle vises. Det er fortsatt vanlig farge for bereter for kavaleri- og panseravdelinger i mange land.

Militære beretfarger

Bereter blir brukt som uniformert hodeplagg i svært mange lands forsvar, både i Vesten og land som Russland og Pakistan. Militære bereter har ofte farge som viser hvor i den militære våpengrenen personen tjenestegjør.
Polsk riksdag

Polsk riksdag er en betegnelse på en kaotisk og støyende forsamling hvor det er tilnærmet umulig å fatte vedtak. Uttrykket brukes ofte på norsk i betydningen en «larmende forsamling, vilt spetakkelmøte». I det polsk-litauiske samvelde (1569–1795) kunne ethvert medlem av parlamentet, Sejmen, nedlegge et liberum veto. Om et slikt veto ble nedlagt, måtte parlamentet oppløses. Alle lover og vedtak parlamentet hadde gjort, ble da opphevet.
Polen lå på denne tiden mellom tre stridige stormakter, Russland, Preussen og Østerrike, som alle gjorde sitt hver for seg til å fyre opp under enhver splittelse og uenighet i forsamlingen.
Bruken av uttrykket er for det meste begrenset til Skandinavia, skjønt uttrykket kjennes også fra de tyskspråklige land.
Selv om de er små

Handling

Moren og faren til Brit er skilt. Brit bor sammen med sin mor i Oslo, men føler seg sterkt trukket til faren. Hun får ikke lenger lov til å besøke ham fordi han har giftet seg på nytt med ei kabaretsangerinne. Hun er selv komponist, og det er dette kunstneriske miljøet som moren vil holde datteren vekk fra. Brit vil til faren. I sommerferien rømmer hun fra barnepensjonatet. Hun haiker langs landeveien og får sitte på med en skraphandler. Han forstår at det er noe galt fatt med Brit og ønsker å hjelpe henne. Brit kommer seg vekk og haiker videre med en ingeniør. Sidene trasker hun alene en snarvei gjennom skogen, opplever underlige ting og når endelig farens litt avsidesliggende sommerhus. Farens nye hustru er ikke den typen som Brits mor har sagt. Brits problemer overfor voksne floker seg til.
Tekopp

Tekopp er et drikkekar til te. Tekopper kan være laget av glass, keramikk eller plast. De har normalt en hank i siden og en tilhørende skål, men det forekommer tekopper fra 1700-årene uten hank.
Det kan være vanskelig å skille mellom kaffekopper og tekopper, og ofte, særlig i nyere serviser, kan samme kopp være beregnet til begge deler. I noen serviser kan kaffe- og tekopper ha samme form, men forskjellige størrelser. En hovedregel er at tekoppene skiller seg ut ved at de er lavere, videre og ofte mer halvkuleformet enn kaffekopper. Tekopper rommer gjerne litt mer enn kopper som er beregnet bare til kaffe, og de kan romme fra 0,2 til 0,5 liter. Ekstra store tekopper kalles ofte frokostkopper.
Kjell Ingolf Ropstad

Bakgrunn og utdannelse

Ropstad er opprinnelig fra Moisund ved Evje i Aust-Agder. Han er sønn av Bjørn Alfred Ropstad, som har vært ordfører i Evje og Hornnes kommune siden 1999, og Gunda Wiberg som er lærer. På videregående gikk han ett år med allmennfag på Hornnes vgs, før han tok de to siste årene med allmennfag på internatskolen Drottningborg videregående skole i Grimstad.
Han har studert ved Det juridiske fakultet ved Universitetet i Oslo og har en bachelorgrad i jus og økonomi.

Politisk arbeid

Ropstad ble valgt inn i kommunestyret i Evje og Hornnes som 18-åring og satt der fra 2003 til 2007. Han ble også valgt inn i fylkestinget for første gang i 2003. Han ble for alvor kjent da han ble tidenes yngste KrF-er som har møtt på Stortinget. Det gjorde han som vararepresentant for Åse Gunhild Woie Duesund i 2006 som 20-åring.
Kjell Ingolf Ropstad var leder av KrFU fra 2007 til 2010. De viktigste sakene hans var innenfor miljø- og utviklingspolitikk.
Ropstad var inne i sin andre periode som fylkestingsrepresentant og var komitéleder i fylkestinget i Aust-Agder da han ble valgt inn på Stortinget i 2009. I perioden 2009-12 satt Ropstad i arbeids- og sosialkomiteen på Stortinget. Høsten 2012 gikk han over til energi- og miljøkomiteen. I perioden 2013–17 satt han i Stortingets justiskomité, der han var andre nestleder. I tillegg til komitevervet var han utviklingspolitisk talsperson for KrF. Fra 2017 til han ble statsråd i 2019 satt han som medlem av Stortingets finanskomité.
I perioden fra 2013 til 2015 var Ropstad også valgt som medlem av KrFs sentralstyre.
Ropstad var på talerstolen til sammen tre timer, 28 minutter og 37 sekunder våren 2011, noe som gjorde ham til den tredje mest aktive stortingsrepresentanten i så måte.
Politiske saker der Ropstad har vært profilert inkluderer opptrappingsplanen for bekjempelse av vold mot barn, fjerningen av juryordningen, kamp mot menneskehandel, utviklingen av ny arbeidsmiljølov i 2015  og kamp for fortsatt langsiktig bistand.

Annet

Ropstad er aktiv jeger og heimevernssoldat samt fotballspiller i klubben Oldenborg Idrætsselskab, der han i 2010 i snitt skåret 2,7 mål per kamp.
Halvor Folkestad

Halvor Olsen Folkestad (født 1807 i Bø i Telemark, død 30. september 1889 på Hamar) var den første biskop i Hamar bispedømme i moderne tid. Han var biskop fra 8. juni 
1864 til 30. juni 1887.
Senja videregående skole

Historikk

Troms Amts Landbruksskole ble oppretta som en ren landbruksskole. Den startet 10. januar 1914 med 20 elever. Den teoretiske undervisningen ble til å begynne med besørget av bestyreren og annenlæreren. Senere, da det ble tilsatt en landbrukskandidat som tredje- og praksislærer, overtok denne en del teoretisk undervisning. Skolen fikk en egen hagebrukslærer i 1939. De første åra var det 1-årige kurs, men i 1922 gikk en over til 16-måneders kurs. Navnet ble siden modernisert til Troms Landbruksskole. På 80-tallet ble studietilbudet utvida, og skolen fikk navnet Senja videregående skole. Etter ei sammenslåing med Finnfjordbotn vidaregåande skole blir skolen igjen rendyrka til en naturbruksskole, og navnet Senja videregående skole omfatter også tidligere Finnfjordbotn vidaregåande skole fra og med 2012. Arkivet etter Troms Landbruksskole er avlevert til Statsarkivet i Tromsø.

Skolested Finnfjordbotn

Skolen ble startet i 1946 som landsgymnas med elever som kom fra Nordland, Troms og Finnmark. I 1970-åra var skolen i Finnfjordbotn forsøksgymnas, og har siden vært en utviklingsaktiv, videregående skole. Skolen har et bredt tilbud innen studieforberedende utdanningsprogram, og «International Baccalaureate Diploma Programme» som alternativ til de to siste åra. I tillegg tilbyr skolen utdanningsprogrammene service og samferdsel, transport og logistikk, ambulansefag og påbygging til generell studiekompetanse.
Stavanger idrettshall

Innebandy

Stavanger idrettshall er hjemmebanen til Stavanger Innebandyklubb. Hallen brukes også under innebandyarrangementet Stavanger Open, en populær begivenhet som arrangeres hvert år i april, der det blir spilt på både store og små baner.

Håndball

Stavanger idrettshall er en av hallene som ble brukt under EM i håndball 2008 for menn. Hallen er hjemmebane for Viking Håndball. Under håndballkamper har hallen plass til 4100 tilskuere derav 2300 sitteplasser. I sesongen 2011/12 hadde derimot Viking bare 586 tilskuere i snitt på sine hjemmekamper.

Volleyball

Hallen benyttes for volleyballturneringer. Hallen deles da inn i fire hoveddeler med tre volleyballbaner i hver som da gir tilsammen tolv baner. Banene har redusert servefelt. Ettersom hallen ikke har oppmerket mer enn 8 volleyballbaner må det tapes 4 baner forut for større volleyballturneringer. Hvert år siden 1987 har en av norges største volleyballturneringer - Vestcup - blitt arrangert i hallen med KFUM Stavanger Volleyball som arrangør. I tillegg har det blitt arrangert mange Norgesmesterskap, Veteran NM, Gallaturneringer samt regionsmesterskap.
Granö

Granö er et tettsted i Vindeln kommune i Västerbottens län i landskapet Västerbotten i Sverige. I 2010 hadde tettstedet 238 innbyggere.
Pillar

Pillar er et kristent rockeband fra Oklahoma i USA. Bandet ble stiftet i 1998 i Kansas.
Gnathocera usafuana

Levevis

Arten er knyttet til gressenger med høyt gress. De voksne billene finnes gjerne på aksene til ulike gress.

Utbredelse

Arten er utbredt i Malawi.
Maki Haneta

Landslaget

Maki Haneta spilte 30 landskamper for Japans kvinnelandslag. Hun ble tatt ut i Japans tropp til VM i fotball 1995 og Sommer-OL 1996.
National Council of Churches in Australia

National Council of Churches in Australia (NCCA) er en økumenisk organisasjon som samler 19 av Australias kirkesamfunn. Organisasjonen ønsker å fremme verdier som gjennsidig respekt og samarbeid mellom kirkesamfunnene. NCCA har status som et tilsluttet råd i Kirkenes Verdensråd og er medlem av Christian Conference of Asia.
National Council of Churches in Australia ble dannet i 1994, da Australian Council of Churches som bestod av anglikanske, protestantiske og ortodokse kirkesamfunn, gikk inn i den nydannede organisasjonen, som også inkluderte Den katolske kirke i Australia.
NCCA er administrativt ledet av en genralsekretær. Hvert tredje år er det generalforsamling. Mellom generalforsamlingene blir organisasjonen ledet av et styre, der lederne for medlemskirkene vanligvis møter. Styret blir ledet av en president. NCCA har arbeidsgrupper som jobber med blant annet urbefolkningsspørsmål, fredsarbeid, sosial rettferdighet, kristen enhet og interreligiøse samtaler.
King Chiaullee

King Chiaullee er en musikkgruppe fra øya Man i Irskesjøen som spiller tradisjonell, keltisk musikk. Gruppen har tre albumutgivelser.
Gruppens medlemmer møtes som tenåringer mens de gikk på skole sammen i 1994, og har siden opptrådt og turnert på tallrike festivaler over hele Storbritannia, enkelte land i Europa, og i USA. Tittelen på gruppen, «King Chiaullee», innebærer en bevisst misforståelse; det er ikke snakk om navnet til en konge, men er mansk-gælisk og betyr «Musikkhoder».
Gruppens musikk karakteriseres som tradisjonell, det vil si at de knytter an til historisk folkemusikk fra landene rundt Irskesjøen, det som gjerne kalles for keltisk musikk, fra Irland, Skottland, Bretagne og ikke minst Man. I tillegg til å framføre en eklektisk blanding av tradisjonelle melodier spiller gruppen også en del egne komposisjoner. De fem musikerne spiller en rekke hovedsakelig akustiske instrumenter som fele, fløyte, bouzouki, bodhrán, gitar og kontrabass.

Festivaler

Foruten faste opptredener i hjemlandet Man har King Chiaullee spilt på en rekke musikkfestivaler for tradisjonell og folkemusikk. Da gruppen opptrådte i Bretagne og deltok i Festival Interceltique de Lorients musikkonkurranse for grupper vant de førsteprisen, Trophée Cidrerie des Terroirs, noe som hjalp gruppen til nye opptredener i Milano og ved Italias kjente Celtica-festival. De har også deltatt på scenen i festivalene Montreal Celtic Festival i Canada, Bethlehem Celtic Classics i USA, Chicago Celtic Fest i USA, Cwlwm Celtaidd i Wales, Lowender Perran i Cornwall, Derrygonnelly i Nord-Irland, og ikke minst Celtic Connections i Glasgow.
The Ron Clark Story

The Ron Clark Story er en amerikansk/canadisk TV-film fra 2006 med Matthew L. Perry i hovedrollen. Randa Haines regisserte filmen.

Handling

Ron Clark (Perry) er lærer på en skole i bydelen Harlem i New York som akkurat har overtatt en ny klasse med umulige barn. De havner ikke i annet enn trøbbel og narkotikamisbruk, så han setter opp skjema om utvikling av barns lære og bruker mer tid på barnas fornuft enn å lære dem ting.
Mot slutten av året får han en pris som «beste lærer» av skolen og blir kjent over hele verden på grunn av hans metoder om å undervise barn.
STS-115

Høydepunkter fra ferden

Oppdrag: «Nineteenth station flight (12A), P3/P4 arrays».

Romvandringer

Det ble gjennomført 3 romvandringer på denne ferden.
Vincent Regan

Karriere

Han er mest kjent for å ha spilt i Zack Snyders actionfilm 300 (2006), men har også vært med i filmer som Troja (2004), Clash of the Titans (2010) og Ghost Rider: Spirit of Vengeance (2011). I 2012 er han aktuell med Snow White and the Huntsman, hvor han spiller en birolle.

Personlig liv

Regan er gift med skuespillerinnen Amelia Curtis. Sammen har de datteren Chloe (f. 1993).
Upano (elv)

Upano er ei elv sørøst i Ecuador. Den har sitt utspring i snøen på stratovulkanen Sangay og renner via Rio Santiago ut i Amasonasvassdraget.
I sideelva Rio Paute ligger Paute-Mazar-demningen.